[{"text_idx": "#000005", "text": "Kas nutitelefon kuulab pealt ja kasutab meie andmeid privaatsuse rikkumiseni?"}, {"text_idx": "#000006", "text": "Facebooki puhul on ammu kerkinud kahtlus, et seal peetud vestlusi, kirjutatud postitusi ning kommentaare kasutatakse meile reklaami mu\u0308u\u0308miseks. Mo\u0303ni inimene ei na\u0308e selles probleemi, kui tema veebika\u0308itumise po\u0303hjal talle personaalsemat reklaami tehakse. Samas vo\u0303ib taoline tegevus tugevalt rikkuda meie privaatsust."}, {"text_idx": "#000007", "text": "Toome selle teema la\u0308hemale na\u0308itega pa\u0308riselust. Inimene so\u0303itis Tallinnas ja tegi peatuse u\u0308he kaubanduskeskuse ko\u0303rval asuvas bensiinijaamas. Ku\u0308mme minutit hiljem na\u0308gi oma telefonis artikli ko\u0303rval selle kaubanduskeskuse reklaami. Tema telefonis ei olnud sisse lu\u0308litatud GPS, seega kas selle reklaami na\u0308gemine oli juhuslik vo\u0303i mitte? To\u0303ena\u0308oliselt mitte."}, {"text_idx": "#000008", "text": "Po\u0303hjus oli ilmselt selles, et telefonis sisse lu\u0308litatud andmeside positsioneeris ka inimese asukoha ning edastas selle info telefonis olnud rakendusele, mis omakorda valis kohe va\u0308lja reklaami, mis sellele inimesele selles kohas vo\u0303inuks huvi pakkuda."}, {"text_idx": "#000009", "text": "Ta\u0308pselt sama moodi annab infot edasi na\u0308iteks Facebook teie so\u0303braga peetud privaatvestluse kaudu. Rakendus analu\u0308u\u0308sib teie teksti ning hakkab selle po\u0303hjal tegema soovitusi ja teist n-o\u0308 profiili joonistama. See vo\u0303ib aga juba oluliselt meie privaatsust riivata, sest kas ko\u0303ik see, mida kaks inimest omavahel ra\u0308a\u0308givad peab ikka olema mo\u0303nele ettevo\u0303ttele andmetena ka\u0308ttesaadav?"}, {"text_idx": "#000010", "text": "Eraldi ku\u0308simus on, kas meie kohta vo\u0303ib infot va\u0308lja lugeda ka meie telefoniko\u0303nedest. Tehnikaportaali Geenius vastutav va\u0308ljaandja Henrik Roonemaa avas seda teemat \"Terevisioonis\" ning to\u0303i va\u0308lja, et kui eelkirjeldatud ja\u0308lgimise puhul on to\u0303estatud, et see to\u0303esti nii on, siis telefoniko\u0303nede kuulamist ja analu\u0308u\u0308simist ei ole praeguseks keegi to\u0303estanud ega ka u\u0308kski teenuspakkuja kinnitanud. \"Kuulamine on paranoia, sest keegi ei ole veel praeguseks to\u0303estanud, et see a\u0308pp tegi mikrofoni lahti ja muudkui kuulas,\" sedastas Roonemaa."}, {"text_idx": "#000011", "text": "Samas ku\u0308sivad paljud ma\u0308ngud ja mobiilirakendused paigaldamisel luba mikrofoni kasutamiseks ning tehniliselt ei oleks pealtkuulamine ka vo\u0303imatu."}, {"text_idx": "#000012", "text": "Tuleme tagasi aga asukohapo\u0303hise ja\u0308lgimise juurde. Roonemaa ma\u0308rkis selle peale: \"Asukohaja\u0308lgimine on a\u0308ri. Telefon teab iga hetk va\u0308ga ta\u0308pselt, kus sa asud.\" Telefon oskab selle po\u0303hjal vo\u0303tta asukohapo\u0303hise ilmaprognoosi ja anda sellepo\u0303hiselt soovitusi. Need a\u0308pid mu\u0308u\u0308vad tihtipeale neid andmeid. USAs oli hiljaaegu skandaal, et ka mobiilioperaatorid mu\u0308u\u0308sid neid andmeid."}, {"text_idx": "#000013", "text": "Neid andmeid ei mu\u0308u\u0308da isikustatult, ku\u0308ll aga on vo\u0303imalik piisavalt paljude andmete ja andmebaaside kokkupanekul vo\u0303imalik inimese profiil luua ku\u0308ll ning viia need andmed kokku konkreetse inimesega. Ja see toob juba kaasa olulise privaatsuse rikkumise. \"U\u0308lilihtne on teha nendest anonu\u0308u\u0308msetest ta\u0308ppidest inimesed tagasi,\" u\u0308tles Roonemaa."}, {"text_idx": "#000014", "text": "Mistahes mobiilirakendus, mis teie asukohale ligipa\u0308a\u0308su ku\u0308sib, kogub teie kohta ka andmeid ning kasutab seda omakorda raha teenimise eesma\u0308rgil ehk mu\u0308u\u0308b teie andmeid edasi."}, {"text_idx": "#000015", "text": "Vo\u0303ib ku\u0308sida, kuidas see siis privaatsust rikub? Roonemaa to\u0303i na\u0308ite, eelmise aasta juhtumitest, kus ka na\u0308iteks New York Timesi artiklis toodi va\u0308lja inimeste ja\u0308lgimine New Yorkis."}, {"text_idx": "#000016", "text": "Ta\u0308pikesed, mis ta\u0308histasid inimeste taskus olevaid mobiiltelefone, sibasid ringi mo\u0308o\u0308da Manhattanit. Kuigi keeruline polnud jo\u0303uda u\u0308he suvalise ta\u0308pikese taga peituva inmeseni, kes osutus algkooli o\u0303petajaks. Tema puhul saadi teada, kuidas ta ka\u0308is pereno\u0303ustamiskeskuses, endise poiss-so\u0303bra juures, kus ta poleks tegelikult enda jutu ja\u0308rgi nii va\u0308ga pidanudki ka\u0308ima jne. See ta\u0308hendab, et tegelikult jo\u0303uti pelgalt mobiiliandmete po\u0303hjal inimese eraellu va\u0308ga privaatse infoni."}, {"text_idx": "#000027", "text": "\"Vaata, et kuuli ei saa\": Eesti ajakirjanikud kogevad eri liiki a\u0308hvardusi"}, {"text_idx": "#000032", "text": "Mu\u0308u\u0308t vo\u0303i to\u0303de: ku\u0308lma kivi peal istudes saab po\u0303iepo\u0303letiku"}, {"text_idx": "#000042", "text": "Teadlane: maailm ei ole aja jooksul muutunud va\u0308givaldseks ja ebaturvaliseks"}]